open-index/open-wikipedia-markdown huggingface dataset:
আটমূল ইউনিয়ন

**আটমূল ইউনিয়ন** বাংলাদেশের বগুড়া জেলার শিবগঞ্জ উপজেলার একটি ইউনিয়ন।
## আয়তন
এই ইউনিয়নের মোট আয়তন ৩১৭৪ হেক্টর।
## জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩৩,৬১৫জন।

## প্রশাসনিক কাঠামো
এই ইউনিয়ন ২২টি গ্রাম ও ২২টি মৌজা নিয়ে গঠিত।

## শিক্ষা ব্যবস্থা
২০০১ সালের শিক্ষাজরিপ অনুযায়ী এই ইউনিয়নের সাক্ষরতার হার ৪৯%। এখানে ১১টি প্রাথমিক বিদ্যালয়, ৬টি উচ্চ বিদ্যালয় ও ৭টি মাদ্রাসা রয়েছে।

## হাট-বাজার
হাটবাজারের সংখ্যা ৪টি

## জনপ্রতিনিধি
ইউনিয়নের বর্তমান চেয়ারম্যান বেলাল হোসেন।

## দর্শনীয় স্থান
# বাদলাদিঘী

## তথ্যসূত্র

বিষয়শ্রেণী:শিবগঞ্জ (বগুড়া) উপজেলার ইউনিয়ন
কিচক ইউনিয়ন

**কিচক ইউনিয়ন** বাংলাদেশের বগুড়া জেলার শিবগঞ্জ উপজেলার একটি ইউনিয়ন।
## অবস্থান

## যোগাযোগ

## আয়তন
এই ইউনিয়নের মোট আয়তন ৬২৮০.২৫ একর।
## ইতিহাস
## জনসংখ্যা
১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ২৬,৫০৬জন।

## প্রশাসনিক কাঠামো
এই ইউনিয়ন ৬৪টি গ্রাম ও পাড়া এবং ২০টি মৌজা নিয়ে গঠিত। 

## শিক্ষা ব্যবস্থা
এই ইউনিয়নের সাক্ষরতার হার ৮০%। এখানে ১৪টি প্রাথমিক বিদ্যালয়, ১টি উচ্চ বিদ্যালয় ও ৫টি মাদ্রাসা রয়েছে।

## হাট-বাজার

## জনপ্রতিনিধি
ইউনিয়নের বর্তমান চেয়ারম্যান এ বি এম নাজমুল কাদের চৌধুরী।

## ধর্মীয় উপাসনালয়
এখানে মোট ৬৮টি মসজিদ রয়েছে।

## দর্শনীয় স্থান

## উল্লেখযোগ্য ব্যক্তিত্ব

## তথ্যসূত্র

বিষয়শ্রেণী:শিবগঞ্জ (বগুড়া) উপজেলার ইউনিয়ন
ময়দানহাট্টা ইউনিয়ন

**ময়দানহাট্টা ইউনিয়ন** বাংলাদেশের বগুড়া জেলার শিবগঞ্জ উপজেলার একটি ইউনিয়ন।

## অবস্থান

## যোগাযোগ

## আয়তন
এই ইউনিয়নের মোট আয়তন ১৪.৭০ বর্গকিলোমিটার।
## ইতিহাস
এই ইউনিয়নে চতু বাবু নামে একটা লোক ছিল

তার ২৯০০ বিঘা জমি ছিল  

যুদ্ধের সময় রাজাকারেরা তার স্বপরিবারে হত্যা করে

তার নাম এখনও সবার মুখে মুখে।

## জনসংখ্যা
২০০১ সালের আদমশুমারী অনুযায়ী এই ইউনিয়নের মোট জনসংখ্যা ৩৪,৪৬৫ জন।

## প্রশাসনিক কাঠামো
এই ইউনিয়ন ৩৬টি গ্রাম ও ৩০টি মৌজা নিয়ে গঠিত। 

## শিক্ষা ব্যবস্থা
২০০১ সালের শিক্ষা জরিপ অনুযায়ী এই ইউনিয়নের সাক্ষরতার হার ৪৯%। এখানে ১৭টি প্রাথমিক বিদ্যালয়, ৩টি উচ্চ বিদ্যালয় ও ৩টি মাদ্রাসা রয়েছে।

## হাট-বাজার
হাটবাজারের সংখ্যা ২টি

## জনপ্রতিনিধি
ইউনিয়নের বর্তমান চেয়ারম্যান আবু জাফর মন্ডল।

## ধর্মীয় উপাসনালয়

## দর্শনীয় স্থান

## উল্লেখযোগ্য ব্যক্তিত্ব

## তথ্যসূত্র

বিষয়শ্রেণী:শিবগঞ্জ (বগুড়া) উপজেলার ইউনিয়ন
অবাক পৃথিবী

***অবাক পৃথিবী*** হল একটি জনপ্রিয় বাংলা চলচ্চিত্র যা পরিচালনা করেন বিশু চক্রবর্তী। এই চলচ্চিত্রটির প্রযোজনা করেছেন তরুণ কুমার এবং তিনিও এই চলচ্চিত্রে অভিনয় করেছিলেন। এই চলচ্চিত্রটি ১৯৫৯ সালে গৌতম চিত্রম ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অমল মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, অজিত বন্দ্যোপাধ্যায়, তুলসী চক্রবর্তী।

## শ্রেষ্ঠাংশে
* উত্তম কুমার
* সাবিত্রী চট্টোপাধ্যায়
* অজিত বন্দ্যোপাধ্যায়
* তুলসী চক্রবর্তী
* গঙ্গাপদ বসু
* বিধায়ক ভট্টাচার্য
* নৃপতি চট্টোপাধ্যায়
* স্বাগতা চক্রবর্তী
* অপর্ণা দেবী
* তরুণ কুমার
* প্রীতি মজুমদার
* বীরেশ্বর সেন

## তথ্যসূত্র

## বহিঃসংযোগ
* 

বিষয়শ্রেণী:১৯৫৯-এর চলচ্চিত্র
বিষয়শ্রেণী:১৯৫৯-এর ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
প্লাজমা পদার্থবিজ্ঞানের জন্য জেমস ক্লার্ক ম্যাক্সওয়েল পুরস্কার

**প্লাজমা পদার্থবিজ্ঞানের জন্য জেমস ক্লার্ক ম্যাক্সওয়েল পুরস্কার**, প্রতিবছর “আমেরিকান ফিজিকাল সোসাইটি” (এপিএস) কর্তৃক প্লাজমা পদার্থবিজ্ঞানের ক্ষেত্রে অসামান্য অবদানের স্বীকৃতিস্বরূপ দেওয়া হয়। এটি স্কটিশ পদার্থবিদ জেমস ক্লার্ক ম্যাক্সওয়েলের সম্মানে ১৯৭৫ সালে ম্যাক্সওয়েল টেকনোলজিস, ইনক. কর্তৃক প্রতিষ্ঠিত হয়। বর্তমানে এটি জেনারেল অ্যাটমিক্স স্পন্সর করছে। পুরস্কারটিতে $১০,০০০ আর্থিক পুরস্কার এবং আমেরিকান ফিজিক্যাল সোসাইটির প্লাজমা ফিজিক্স বিভাগের বার্ষিক সম্মেলনে একটি স্বীকৃতি অন্তর্ভুক্ত রয়েছে। 

## গ্রহীতাগণ

## তথ্যসূত্র

## বহিঃসংযোগ
*দাপ্তরিক ওয়েবসাইট

বিষয়শ্রেণী:১৯৭৫-এ প্রবর্তিত পুরস্কার
বিষয়শ্রেণী:আমেরিকান ফিজিক্যাল সোসাইটির পুরস্কার
জাতীয় গান্ধী জাদুঘর

**জাতীয় গান্ধী জাদুঘর** বা **গান্ধী স্মৃতি জাদুঘর** ভারতের নয়া দিল্লিতে অবস্থিত একটি জাদুঘর, যা মোহনদাস করমচাঁদ গান্ধীর স্মৃতি রক্ষার্থে স্থাপন করা হয়েছে। ১৯৪৮ সালে গান্ধী হত্যাকাণ্ডের কিছুদিন পরেই মুম্বাইয়ে জাদুঘরটি প্রতিষ্ঠিত হয়। এরপর বেশ কয়েকবার জাদুঘরটির স্থান পরিবর্তন করা হয় এবং সর্বশেষ ১৯৬১ সালে এটি নয়াদিল্লির রাজঘাটে স্থানান্তরিত হয়।

## ইতিহাস

১৯৪৮ সালের ৩০ জানুয়ারি মহাত্মা গান্ধীকে হত্যা করা হয়েছিল। তার মৃত্যুর পর থেকেই সংগ্রহকারীরা গান্ধীর ব্যবহৃত বা তার সাথে সম্পর্কিত বিভিন্ন জিনিসের জন্য ভারত জুড়ে অনুসন্ধান শুরু করেছিলেন। অনুসন্ধানে প্রাপ্ত গান্ধীর ব্যক্তিগত জিনিস এবং তাকে নিয়ে লেখা বই ও সংবাদপত্রগুলো সে বছরই মুম্বাইয়ে নেওয়া হয়। ১৯৫১ সালে এগুলো নয়াদিল্লির কোটা হাউসের নিকটস্থ ভবনে সরিয়ে নেওয়া হয়। এরপর ১৯৫৭ সালে জাদুঘরটি আবারো স্থানান্তর করা হয়।

১৯৫৯ সালে জাদুঘরটি নয়া দিল্লির রাজঘাটে গান্ধীর সমাধির নিকটে স্থানান্তর করা হয়। ১৯৬১ সালে মহাত্মা গান্ধীর ১৩ তম মৃত্যুবার্ষিকীতে জাদুঘরটি আনুষ্ঠানিকভাবে খুলে দেওয়া হয়। ভারতের তৎকালীন রাষ্ট্রপতি রাজেন্দ্র প্রসাদ এর উদ্বোধন করেন।

## গ্রন্থাগার
জাদুঘরটিতে একটি গ্রন্থাগার রয়েছে, যা দুটি অংশে বিভক্ত। এক অংশে রয়েছে গান্ধীর লেখা বা গান্ধীকে নিয়ে রচিত বই আর অপর অংশে রয়েছে অন্যান্য বিষয়ের বই। গ্রন্থাগারটিতে বর্তমানে ৩৫ হাজারেরও অধিক বই ও নথিপত্র আছে। এছাড়াও সেখানে গান্ধীকে নিয়ে রচিত ইংরেজি ও হিন্দি ভাষার প্রায় ২,০০০ সাময়িকী রয়েছে।

## গ্যালারি

জাতীয় গান্ধী জাদুঘরের গ্যালারিতে মহাত্মা গান্ধীর অনেকগুলো চিত্রকর্ম এবং ব্যক্তিগত জিনিস রয়েছে। সেখানে প্রদর্শিত উল্লেখযোগ্য নিদর্শনগুলো হল গান্ধীর ব্যবহৃত লাঠি, নিহত হওয়ার সময় গান্ধী যে শাল এবং ধুতি পরেছিলেন তা, গান্ধী হত্যাকাণ্ডে ব্যবহৃত একটি বুলেট ইত্যাদি। এছাড়াও সেখানে গান্ধীর কয়েকটি দাঁত এবং টুথপিক প্রদর্শিত হয়। এর পাশাপাশি জাদুঘরটির আর্ট গ্যালারিতে গান্ধীকে নিয়ে আঁকা ছবি ও স্কেচ এবং ফটো গ্যালারিতে বিভিন্ন ঐতিহাসিক ছবি প্রদর্শন করা হয়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬১-এ প্রতিষ্ঠিত জাদুঘর
বিষয়শ্রেণী:দিল্লি
বিষয়শ্রেণী:মহাত্মা গান্ধী
বিষয়শ্রেণী:ভারতের জাদুঘর
বিষয়শ্রেণী:দিল্লির জাদুঘর
বিষয়শ্রেণী:ভারতের জাতীয় জাদুঘর
বিষয়শ্রেণী:ভারতের জীবনীমূলক জাদুঘর
ডাল্টন (একক)

থাম্ব|জন ডালটন
**ডাল্টন** বা সমন্বিত পারমাণবিক ভর |(একক ভর পরিমাপের বিশেষ একটি একক,) রসায়ন ও পদার্থবিজ্ঞানে যার বহুল ব্যবহার রয়েছে। সাধারণত রাসায়নিক বন্ধনে আবদ্ধ নয়,  স্থিতাবস্থায় এরূপ একটি কার্বন-১২ পরমাণুর ভরের ১/১২ অংশকে বলা হয় এক ডাল্টন।  পারমাণবিক ভর ধ্রুবক যদি *m*u হয়,তাহলে 

পরমাণু, অণু ও মৌলিক কণিকাগুলোর পরিমাপের জন্য পদার্থবিজ্ঞান ও রসায়নে ডাল্টন এককের বহুল ব্যবহার লক্ষ্য করা যায়। হিলিয়াম-৪ আইসোটোপের একটি পরমাণুর ভর ৪.০০২৬ ডাল্টন। এটি আইসোটোপটির একটি মৌলিক বৈশিষ্ট্য ও সকল আইসোটোপের ক্ষেত্রে পরমাণুর ভর একই।  অ্যাসপিরিন বা   অ্যাসিট্যালসাইলিক এসিডের (C9H8O4) গড় আণবিক ভর ১৮০.১৫৭ ডাল্টন (প্রায়)। তবে ঠিক ১৮০.১৫৭ ডাল্টন আণবিক ভরবিশিষ্ট কোনো অ্যাসিটালসাইলিক অ্যাসিড অণু নেই। অ্যাসিটালসাইলিক অ্যাসিড অণুর ভরের দুইটি সাধারণ পরিমাপ হলো- ১৮০.০৪২২৮ ডাল্টন ও ১৮১.০৪৫৬৫ ডাল্টন।

প্রোটিন, নিউক্লিক এসিড সহ বিভিন্ন পলিমারের আণবিক ভর অনেক সময় কিলোডাল্টন ও মেগাডাল্টন এককে পরিমাপ করা হয়।  যেমন, অন্যতম বৃহত্তম প্রোটিন টিটিনের আণবিক ভরের মান ৩ থেকে ৩.৭ মেগাডাল্টনের মধ্যে অবস্থিত। মানব জিনোমের ১ নং ক্রোমোজোমের ডিএনএ অণুর মাঝে ২৪.৯ কোটি ক্ষারক যুগল রয়েছে, যাদের প্রতিটির গড় ভর ৬৫০ ডাল্টন এবং মোট ভর ১৫৬ গিগাডাল্টন। 

মোল পদার্থ পরিমাপের একটি আন্তর্জাতিক একক। যদি কোনো পদার্থের এক মোলের গ্রামে পরিমাপকৃত ভর  এর গঠনকারী পরমাণুর  ডাল্টনে পরিমাপকৃত গড় ভরের মানের সমান। কোনো রাসায়নিক যৌগের মোলার ভর এর গড় আণবিক ভরের মানের সমান।  উদাহরণস্বরূপ বলা যায়, এক অণু পানির গড় ভর ১৮.০১৫৩ ডাল্টন; আবার এক মোল পানির ভর ১৮.০১৫৩ গ্রাম। যদি কোনো প্রোটিন অণুর গড় ভর ৬৪ কিলোডাল্টন হয়, তাহলে এর মোলার ভর ৬৪ কেজি/মোল। তবে ২০১৯ সালের ২০ মে মোল এককের পুনঃসংজ্ঞায়নের ফলে মোল ও ডাল্টন এককের এই সমতা একেবারে নিখুঁত হয় না।

সাধারণত, ডাল্টন এককে পরমাণুর ভর পরমাণুর নিউক্লিওনসংখ্যার সমান না হলেও প্রায় কাছাকাছি। কোনো যৌগের ডাল্টন এককে ভর মোলার এককে এর অণুগুলোর ভরের সমষ্টির সমান।  উদাহরণস্বরূপ বলা যায়, কার্বন-১২ পরমাণুর ডাল্টন এককে পারমাণবিক ভর ১২ ডাল্টন। আবার, এতে ছয়টি প্রোটন ও ছয়টি নিউট্রন রয়েছে। সুতরাং এর নিউক্লিওন সংখ্যা=৬+৬=১২। কিন্তু অণু/পরমাণু/কণিকার ভর পারমাণুর নিউক্লিয়াসের মধ্যে ক্রিয়ারত বন্ধনশক্তির কারণে পরিবর্তিত হতে পারে। তাই এই সমতা শুধু কার্বন-১২ পরমাণুর স্থিতাবস্থাতেই কাজ করবে। এই মান অন্যান্য পরমাণু কিংবা আইসোটোপের ক্ষেত্রে ভিন্ন হতে পারে। যেমন- প্রোটিয়ামের পারমাণবিক ভর ১.০০৭৮২৫০৩২২৪১(৯৪) ডাল্টন, মুক্ত নিউট্রন কণিকার ভর ১.০০৮৬৬৪৯১৫৯৫(৪৯) ডাল্টন ও ডিউটেরিয়াম পরমাণুর ভর ২.০১৪১০১৭৭৮১১৪(১২২) ডাল্টন। এই পার্থক্য বা ভরত্রুটি সাধারণত ০.১% এর কম হয়ে থাকে। ব্যতিক্রম হলো- হাইড্রোজেন-১ (প্রায় ০.৮%), হিলিয়াম-৩(০.৫%), লিথিয়াম (০.২৫%) ও বেরিলিয়াম (০.১৫%)।

## ভর-শক্তি রূপান্তর

ডাল্টন এককে প্রকাশিত  পারমাণবিক ভরকে পরিমাপযোগ্য শক্তিতে রূপান্তরিত করা সম্ভব হয়। বিজ্ঞানন ও প্রযুক্তি-সম্পর্কিত তথ্য কমিটির (কোডাটা) সুপারিশকৃত মান নিম্নরূপ -

1.49241808560(45)×10−10 J

931.49410242(28) MeV

মেগাইলেকট্রন ভোল্ট এককে পরিমাপটি কণা পদার্থবিজ্ঞানে প্রায়ই ব্যবহার করা হয়।

## তথ্যসূত্র

বিষয়শ্রেণী:নিউক্লীয় রসায়ন
বিষয়শ্রেণী:রাসায়নিক পরিমাপের একক
বিষয়শ্রেণী:ভর পরিমাপের একক
বিষয়শ্রেণী:পরিমাপ বিজ্ঞান
বিষয়শ্রেণী:ভরের একক
বিশকেন্ত সংস্কৃতি

থাম্ব|right|বিশকেন্ত সংস্কৃতি

**বিশকেন্ত সংস্কৃতি** বা বেশকেন্ট সংস্কৃতি ব্রোঞ্জ যুগের শেষ দিকের দক্ষিণ তাজিকিস্তানের একটি প্রত্নতাত্ত্বিক সংস্কৃতি যা ১৭০০ - ১৫০০ খ্রীস্টপূর্বে গড়ে উঠেছিল। এর ব্যাপারে প্রাথমিকভাবে এই অঞ্চলে প্রাপ্ত কবরস্থানগুলি থেকে জানা যায় যা ভ্রাম্যমাণ পশুপালকেরা ব্যবহার করেছিলেন বলে মনে হয়।

বিশকেন্ত সংস্কৃতিকে সোয়াট সংস্কৃতির সম্ভাব্য পূর্বসূরী হিসাবে ভাবা হয় , যা  উত্তর-পশ্চিম ভারতে  ইন্দো-আর্য জনগোষ্ঠীর মানুষদের প্রাথমিক যাত্রার সাথে সম্পর্কিত বলে মনে হয়।

## আরও দেখুন
* ভাক্স্ সংস্কৃতি
* চুস্ট্ সংস্কৃতি
* ইয়াজ সংস্কৃতি

## সূত্র

*  

বিষয়শ্রেণী:দক্ষিণ এশিয়ার প্রত্নতাত্ত্বিক সংস্কৃতি
বিষয়শ্রেণী:এশিয়ার ব্রোঞ্জ যুগের সংস্কৃতি
বিষয়শ্রেণী:ইন্দো-আর্য প্রত্নতাত্ত্বিক সংস্কৃতি
মানুয়েল পাসোস

**মানুয়েল পাসোস গন্সালেস** (; জন্ম: ১৭ মার্চ ১৯৩০ – ২৪ মে ২০১৯; **মানুয়েল পাসোস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আতলেতিকো মাদ্রিদ এবং এলচের হয়ে একজন গোলরক্ষক হিসেবে খেলেছেন।

১৯৫১–৫২ মৌসুমে, স্পেনীয় ফুটবল ক্লাব সেলতা ভিগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ২ মৌসুমে ২৬ ম্যাচে অংশগ্রহণ করেছেন। অতঃপর তিনি রিয়াল মাদ্রিদে যোগদান করেন, যেখানে এনরিকে ফের্নান্দেস বিওলার অধীনে তিনি রিয়াল মাদ্রিদের হয়ে একটি লা লিগা শিরোপা জয়লাভ করেছেন। রিয়াল মাদ্রিদের হয়ে ১ মৌসুমে ১৭টি ম্যাচে অংশগ্রহণ করার পর, এরকুলেসে যোগদান করেন। ১৯৫৫–৫৬ মৌসুমে, তিনি এরকুলেস হতে আতলেতিকো মাদ্রিদে যোগদান করেন, যেখানে তিনি ৭ মৌসুমে ১৪৬ ম্যাচে অংশগ্রহণ করেছেন। সর্বশেষ ১৯৬২–৬৩ মৌসুমে, তিনি আতলেতিকো মাদ্রিদ হতে এলচেতে যোগদান করেছিলেন, যেখানে তিনি ৭ মৌসুম অতিবাহিত করে অবসর গ্রহণ করেছেন।

## ব্যক্তিগত জীবন
মানুয়েল পাসোস ১৯৩০ সালের ১৭ই মার্চ তারিখে স্পেনের কাম্বাদোসে জন্মগ্রহণ করেছেন। ২০১৯ সালের ২৪শে মে তারিখে, ৮৯ বছর বয়সে তিনি মৃত্যুবরণ করেছেন।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:লা লিগার খেলোয়াড়
বিষয়শ্রেণী:সেলতা ভিগোর খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:এরকুলেস ফুটবল ক্লাবের খেলোয়াড়
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:এলচে ফুটবল ক্লাবের খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
লীলাবতী ভট্টাচার্য

থাম্ব|পরীক্ষাগারে লীলাবতী ভট্টাচার্য 
**লীলাবতী ভট্টাচার্য** একজন খনিজবিদ, কেলাসবিজ্ঞানী এবং পদার্থবিজ্ঞানী। তিনি বিজ্ঞানী সত্যেন্দ্রনাথ বসুর সাথে পড়াশোনা করেছিলেন এবং ১৯৫১ সালে কলকাতা বিশ্ববিদ্যালয়ের রাজাবাজার বিজ্ঞান কলেজ ক্যাম্পাস থেকে পদার্থবিদ্যায় এমএসসি পাস করেন। লীলাবতী ভট্টাচার্য গাঠনিক কেলাসবিদ্যা, আলোক রূপান্তর পদ্ধতি, কম্পিউটার প্রোগ্রামিং, দশান্তর, কেলাসন  গ্রোথ, ভূসংস্থান ইত্যাদি ক্ষেত্রে কাজ করেছেন।  তিনি ভারতের ভূতাত্ত্বিক জরিপ বিভাগের জ্যেষ্ঠ খনিজবিদ হিসাবে দায়িত্ব পালন করেছিলেন এবং পরবর্তীকালে এর পরিচালক (খনিজ পদার্থবিজ্ঞান) হয়েছিলেন। তিনি শিব ব্রত ভট্টাচার্যের সাথে বিবাহবন্ধনে আবদ্ধ হয়েছিলেন এবং তার দুটি সন্তান রয়েছে।

## তথ্যসূত্র

বিষয়শ্রেণী:বাঙালি পদার্থবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় পদার্থবিদ
বিষয়শ্রেণী:ভারতীয় নারী পদার্থবিজ্ঞানী
বিষয়শ্রেণী:পশ্চিমবঙ্গের নারী বিজ্ঞানী
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:ভারতীয় কেলাসবিজ্ঞানী
বিষয়শ্রেণী:ভারতীয় মহিলা ভূতাত্ত্বিক
বিষয়শ্রেণী:খনিজবিদ
বিষয়শ্রেণী:পদার্থবিজ্ঞানীদের উপর লেখা অসম্পূর্ণ নিবন্ধসমূহ
স্প্রিং (যন্ত্র)

**স্প্রিং** হলো একটি স্থিতিস্থাপক বস্তু যা যান্ত্রিক শক্তি সঞ্চয় করে। স্প্রিং সাধারণত স্প্রিং ইস্পাত দিয়ে তৈরি হয়। অনেক ধরনের স্প্রিং আছে। নিয়মিত ব্যবহৃত স্প্রিং বলতে প্রায়শই কুণ্ডলী স্প্রিংকে বোঝায়।

## ইতিহাস

## প্রকারভেদ

স্প্রিং এর উপর প্রয়োগকৃত বলের উপর নির্ভর করে এদের শ্রেণিবিভাগ করা হয়:
* পীড়ন/প্রসারণ স্প্রিং – এই ধরনের স্প্রিং পীড়ন বলের সাথে কাজ করার জন্য নকশা করা হয়, সুতরাং এতে চাপ প্রয়োগ হওয়ার সাথে সাথে স্পিংটি প্রসারিত হয়।
* সংকোচন স্প্রিং –

## পদার্থবিদ্যা
### হুকের সূত্র

### সাধারণ সরল দোলন

## তত্ত্ব

## শূন্য দৈর্ঘ্যের স্প্রিং
 

## ব্যবহার

* যানবাহন: যানবাহন সাসপেনশন, পাত স্প্রিং
* হাতঘড়ি: যান্ত্রিক ঘড়ির ভারসাম্য স্প্রিং এবং যন্ত্রচালিত করাত এবং কীলক সংযুক্ত করার জন্য স্প্রিং-ভরা খন্ড।
* ছোট ড্রিল
* অলঙ্কার: কীলক কব্জা।
* তালার কলকব্জা: চাবি ঠাহর করা এবং তালার বিভিন্ন অংশের নড়াচড়া সমন্বয়ের জন্য।
* অকস্মাৎ-খোলা যন্ত্র: সিডি প্লেয়ার, টেপ রেকর্ডার ইত্যাদি।
* কলম
* স্পিং তোশক
* স্লিঙ্কি
* ট্রাম্পোলিন
* পোগো লাঠি
* স্প্রিং জুতা
* স্প্রিং পুনঃক্রিয়া
* আবৃত স্প্রিং কীবোর্ডগুলি
* গৃহসজ্জা: সজ্জিত কুণ্ডলী স্প্রিং
* খেলনা
* শিক্ষামূলক
* এয়ারসফ্ট বন্দুক
* আগ্নেয়াস্ত্র
* বৈদ্যুতিক অর্গানে অনুরণন
* অগ্রবর্তী বা পশ্চাৎবর্তী স্প্রিং, জাহাজকে উপকূলে নঙ্গর করার একটি পদ্ধতি

## তথ্যসূত্র

## আরও পড়ুন
* নেইল স্ক্লেটার (২০১১)। "স্প্রিং এবং স্ক্রু যন্ত্র এবং যান্ত্রিক পদ্ধতি।" *Mechanisms and Mechanical Devices Sourcebook.* 5th ed. New York: McGraw Hill. pp.&nbsp;279–299. . Drawings and designs of various spring and screw mechanisms.
* রবার্ট পার্মলে (২০০০)। "অধ্যায় ১৬: স্প্রিং।" *Illustrated Sourcebook of Mechanical Components.* New York: McGraw Hill.  Drawings, designs and discussion of various springs and spring mechanisms.

## বহিঃসংযোগ

* 
* 
* 
* গতিশীলভাবে পরিবর্তনশীল কাঠিন্য সহ স্প্রিং (পেটেন্ট)
* স্মার্ট স্প্রিং এবং তাদের সমাহার (পেটেন্ট)

বিষয়শ্রেণী:স্প্রিং (যান্ত্রিক)
নাওয়াফ আল-আহমেদ আল-জাবের আল-সাবাহ

**নাওয়াফ আল-আহমেদ আল-জাবের আল-সাবাহ** ( *Nawāf al-ʾAḥmad al-Jābir aṣ-Ṣabāḥ*; জন্ম ২৫ জুন ১৯৩৭ - ১৬ ডিসেম্বর ২০২৩) ছিলেন কুয়েতের আমির ও কুয়েত সামরিক বাহিনীর সেনাধিপতি। ২০২০ সালের ৩০ সেপ্টেম্বর তার অর্ধ-ভ্রাতা সাবাহ আল-আহমেদ আল-জাবের আল-সাবাহর মৃত্যুর পর তিনি সিংহাসনে আসীন হন। নাওয়াফ ৭ ফেব্রুয়ারি ২০০৬ সালে ক্রাউন প্রিন্স হিসেবে মনোনীত হন।

## প্রাথমিক জীবন ও শিক্ষা
শেখ নাওয়াফ আল-আহমেদ আল-জাবের আল-সাবাহ ১৯৩৭ সালের ২৫ জুন জন্মগ্রহণ করেন। তিনি কুয়েতের দশম শাসক শেখ আহমাদ আল-জাবের আল-সাবাহ-এর পুত্র। তিনি কুয়েতের বিভিন্ন স্কুলে পড়াশোনা করেন।
## ক্যারিয়ার
শেখ নাওয়াফ সাবাহ হাউসের সবচেয়ে সিনিয়র সদস্যদের একজন এবং ৫৮ বছরেরও বেশি সময় ধরে কুয়েতের বিভিন্ন পদে দায়িত্ব পালন করছেন। ১৯৬২ সালের ২১ ফেব্রুয়ারি ২৫ বছর বয়সে তিনি হাওয়ালির গভর্নর হিসেবে নিযুক্ত হন এবং ১৯ মার্চ ১৯৭৮ পর্যন্ত এই পদে দায়িত্ব পালন করেন। ১৯৭৮ সালে তিনি স্বরাষ্ট্র মন্ত্রীর দায়িত্ব গ্রহণ করেন এবং ১৯৮৮ সালের ২৬ জানুয়ারি পর্যন্ত এই পদে দায়িত্ব পালন করেন। উপসাগরীয় যুদ্ধে কুয়েতের স্বাধীনতার পর শেখ নাওয়াফ ১৯৯১ সালের ২০ এপ্রিল শ্রম ও সামাজিক বিষয়ক মন্ত্রী হিসেবে নিযুক্ত হন এবং ১৯৯২ সালের ১৭ অক্টোবর পর্যন্ত এই পদে দায়িত্ব পালন করেন।

১৯৯৪ সালের ১৬ অক্টোবর শেখ নাওয়াফ কুয়েত ন্যাশনাল গার্ডের উপপ্রধান হিসেবে নিযুক্ত হন এবং ২০০৩ সাল পর্যন্ত এই পদে ছিলেন। একই বছর শেখ নাওয়াফ স্বরাষ্ট্র মন্ত্রীর দায়িত্ব পুনরায় গ্রহণ করেন যতক্ষণ না ২০০৩ সালের ১৬ অক্টোবর আমিরি ডিক্রি জারি করা হয়। তখন তাকে কুয়েতের প্রথম উপ-প্রধানমন্ত্রী এবং স্বরাষ্ট্র মন্ত্রী হিসেবে নিযুক্ত করা হয়। উপসাগরীয় ও আরব দেশগুলোর আরব রাষ্ট্রসমূহের সহযোগিতা কাউন্সিলের মধ্যে জাতীয় ঐক্যকে সমর্থন কারী কর্মসূচীকে সমর্থন করতে শেখ নাওয়াফ একটি গুরুত্বপূর্ণ ভূমিকা পালন করেন।

২০০৬ সালের ২৯ জানুয়ারি কুয়েতের নেতৃত্বে শেখ সাবাহ আল-আহমাদ আল-জাবের আল-সাবাহর উত্থানের সাথে সাথে ২০০৬ সালের ৭ ফেব্রুয়ারি আনুষ্ঠানিকভাবে শেখ নাওয়াফকে যুবরাজ হিসেবে মনোনীত করে একটি আমিরি ডিক্রি জারি করা হয়। এটি ছিল আল-সাবাহ পরিবারের ঐতিহ্যের পরিপন্থী। পারিবারিক ঐতিহ্য অনুসারে আমীর ও যুবরাজের কার্যালয় আল-জাবের এবং আল-সালেম শাখার মধ্যে বিকল্প হওয়ার কথা।

শেখ সাবাহ ২৯ সেপ্টেম্বর ২০২০ তারিখে মারা যান এবং জাতীয় সংসদের এক সভায় নাওয়াফকে কুয়েতের আমীর হিসেবে ঘোষণা করা হয়।

## ব্যক্তিগত জীবন
শেখ নাওয়াফ সুলাইমান আল-জাসেম আল-ঘানিমের কন্যা শরিফা সুলাইমান আল-জাসেম আল-ঘানিমকে বিয়ে করেন। তাদের চার ছেলে ও দুই মেয়ে আছে।

২৯ নভেম্বর ২০২৩ তারিখে, নাওয়াফকে একটি জরুরি স্বাস্থ্য সমস্যার কারণে হাসপাতালে ভর্তি করা হয়। তিনি ১৬ ডিসেম্বর মারা যান। তার বয়স হয়েছিল ৮৬ বছর।

## উপাধি, আখ্যান ও সম্মাননা
### সম্মাননা ও পদক
*স্পেন:
**  *নাইট গ্র‍্যান্ড ক্রস অব দ্য অর্ডার অব সময় সিভিল মেরট* (২৩ মে ২০০৮)
*আর্জেন্টিনা:
**  *নাইট গ্র‍্যান্ড ক্রস অব দ্য অর্ডার অব দ্য লিবারেটর জেনারেল সান মার্টিন* (১ অগাস্ট ২০১১)

## তথ্যসূত্র

## বহিঃসংযোগ
* 

বিষয়শ্রেণী:১৯৩৭-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:কুয়েতের শাসক
বিষয়শ্রেণী:মুসলিম রাজশাসক
বিষয়শ্রেণী:কুয়েতি ব্যক্তি
বিষয়শ্রেণী:কুয়েতি মুসলিম
বিষয়শ্রেণী:আমির
বিষয়শ্রেণী:আল সাবাহ
অ্যামলথিয়া (প্রাকৃতিক উপগ্রহ)

**অ্যামলথিয়া** (ইংরেজি: Amalthea, ) হল বৃহস্পতির একটি প্রাকৃতিক উপগ্রহ। বৃহস্পতির যতগুলি উপগ্রহের কথা জানা যায়, সেগুলির মধ্যে অ্যামলথিয়ার কক্ষপথ গ্রহটির তৃতীয় নিকটতম। বৃহস্পতির পঞ্চম আবিষ্কৃত উপগ্রহ বলে এটি **** (ইংরেজি: ) নামেও পরিচিত। ১৮৯২ সালের ৯ সেপ্টেম্বর এডওয়ার্ড এমারসন বার্নার্ড এটি আবিষ্কার করেন এবং গ্রিক পুরাণের অ্যামলথিয়ার নামানুসারে এটির নামকরণ করেন। অ্যামলথিয়াই প্রত্যক্ষ দৃষ্টিনির্ভর পর্যবেক্ষণের মাধ্যমে আবিষ্কৃত শেষ প্রাকৃতিক উপগ্রহ; পরবর্তীকালের সকল উপগ্রহই আলোকচিত্র বা ডিজিটাল ইমেজিং-এর মাধ্যমে আবিষ্কৃত হয়।

অ্যামলথিয়া বৃহস্পতির খুব কাছ থেকে সেটিকে প্রদক্ষিণ করছে। উপগ্রহটি এটির পৃষ্ঠভাগ থেকে উৎক্ষিপ্ত ধূলির দ্বারা গঠিত অ্যামলথিয়া ঊর্ণনাভ বলয়ের বহিঃপ্রান্তের মধ্যেই অবস্থিত। অ্যামলথিয়ার পৃষ্ঠভাগ থেকে বৃহস্পতির ব্যাসরেখাটি ৪৬.৫ ডিগ্রি কোণে অবস্থিত বলে মনে হয়। বৃহস্পতির অভ্যন্তরীণ উপগ্রহগুলির মধ্যে অ্যামলথিয়াই বৃহত্তম। এটি অনিয়তাকার এবং লালচে রঙের। মনে করা হয়, এই উপগ্রহটি সরন্ধ্র জলীয় বরফ ও অজ্ঞাত পরিমাণে অন্যান্য উপাদান দ্বারা গঠিত। এটির পৃষ্ঠভাগে বড়ো বড়ো আকারের সংঘাত গহ্বর ও শৈলশিরা দেখা যায়।

১৯৭৯ সালে ''ভয়েজার ১'' ও ''২'' মহাকাশযান খুব কাছ থেকে অ্যামলথিয়ার ছবি তোলে। ১৯৯০-এর দশকে ''গ্যালিলিও'' অরবিটার আরও বিস্তারিতভাবে উপগ্রহটিকে পর্যবেক্ষণ করে।

## ইতিহাস
### আবিষ্কার
থাম্ব|ডানে_উপরে|বাম|''ভয়েজার ১'' মহাকাশযান থেকে তোলা অ্যামলথিয়ার রঙিন ছবি (১৯৭৯)
১৮৯২ সালের ৯ সেপ্টেম্বর এডওয়ার্ড এমারসন বার্নার্ড লিক মানমন্দিরের ৩৬ ইঞ্চি (৯১ সেমি) প্রতিফলক দূরবীনটির মাধ্যমে অ্যামলথিয়া উপগ্রহটিকে আবিষ্কার করেন। এটিই শেষ গ্রহীয় উপগ্রহ যা প্রত্যক্ষ দৃষ্টিনির্ভর পর্যবেক্ষণের মাধ্যমে আবিষ্কৃত হয়। ১৬১০ সালে গ্যালিলিও গ্যালিলেই কর্তৃক বৃহস্পতির চারটি বৃহত্তম উপগ্রহ আবিষ্কৃত হওয়ার পর অ্যামলথিয়াই ছিল বৃহস্পতির পঞ্চম আবিষ্কৃত উপগ্রহ।

### নাম
অ্যামলথিয়ার নামকরণ করা হয়েছে গ্রিক পুরাণের উপদেবী অ্যামলথিয়ার নামানুসারে। ইনি শিশু জিউসকে (রোমান দেবতা জুপিটারের গ্রিক প্রতিরূপ) ছাগদুগ্ধ পান করিয়ে শুশ্রুষা করেছিলেন। অ্যামলথিয়ার সংখ্যাগত নামটি হল বৃহস্পতি ৫। ১৯৭৬ সালেই প্রথম আইএইউ "অ্যামলথিয়া" নামটি আনুষ্ঠানিকভাবে গ্রহণ করে। যদিও নামটি তার আগেই অনেক দশক থেকে লৌকিকভাবে ব্যবহৃত হয়ে আসছিল। নামটি প্রথম প্রস্তাব করেছিলেন ক্যামিলে ফ্লেমারিয়ন। ১৯৭৬ সালের আগে অ্যামলথিকে সাধারণভাবে বৃহস্পতি ৫ নামেই অভিহিত করা হত।

## পাদটীকা

## তথ্যসূত্র

**উল্লিখিত সূত্র**
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ

* অ্যামলথিয়া পরিলেখ - নাসার সোলার সিস্টেম এক্সপ্লোরেশন থেকে
* অ্যামলথিয়ার নামকরণ - ইউএসজিএস গ্রহীয় নামকরণপদ্ধতি-সংক্রান্ত পৃষ্ঠা থেকে
* জুপিটার’স অ্যামলথিয়া সারপ্রাইজিংলি জাম্বলড&nbsp;– জেপিএল প্রেস রিলিজ (২০০২-১২-০৯)
* ''জুপিটার ফ্রম অ্যামলথিয়া'', ফ্র্যাংক হেটিক অঙ্কিত একটি চিত্র, ২০০২।
* অ্যামলথিয়ার অ্যানিমেশন ত্রিমাত্রিক আকারগত মডেল

## আরও দেখুন
* গ্যালিলিয়ান উপগ্রহ (বৃহস্পতির বৃহত্তম চারটি প্রাকৃতিক উপগ্রহ)


বিষয়শ্রেণী:বৃহস্পতির উপগ্রহ
বিষয়শ্রেণী:এডওয়ার্ড এমারসন বার্নার্ডের আবিষ্কার
১৮৯২০৯০৯
বিষয়শ্রেণী:স্বাভাবিকমুখী কক্ষপথের প্রাকৃতিক উপগ্রহ
ঘড়িয়ালডাঙ্গা জমিদার বাড়ি

**ঘড়িয়ালডাঙ্গা জমিদার বাড়ি** বাংলাদেশ এর কুড়িগ্রাম জেলার রাজারহাট উপজেলায় অবস্থিত একটি ঐতিহাসিক ধ্বংসপ্রাপ্ত জমিদার বাড়ি।

## ইতিহাস
মূল জমিদার বাড়ি নিশ্চিহ্ন হলেও এখনো ঐতিহ্য ও স্মৃতিচিহ্ন নিয়ে আজো ভগ্নদশায় দাঁড়িয়ে রয়েছে ২০০ বছরের পুরনো ঘড়িয়ালডাঙ্গা রাজমন্দির। কুড়িগ্রামের রাজারহাট উপজেলার খিতাবখাঁ গ্রামে জমিদার শরৎচন্দ্র চৌধুরী এটি নির্মাণ করেন। একসময় বছরজুড়ে দুর্গোৎসব, লক্ষ্মী, বাসন্তী, গনেশ, কার্তিক, সরস্বতী, কালী, শিতলী, শিব পূজা, রথযাত্রাসহ নানা পূজা এবং ধর্মীয় উৎসবে মুখরিত থাকত মন্দিরটি। সকাল-সন্ধ্যা বাজত শঙ্খ ধ্বনি। মন্দিরে জমিদারবাড়ীর নারীরা দল বেঁধে পূজা করত। দূরদূরান্তের পূজারিরাও এতে অংশ নিতেন। জমিদার প্রথা বিলুপ্তির পরও অনেকদিন চলেছে পূজা-অর্চনা; কিন্তু স্বাধীনতার আগে জমিদারের উত্তরসূরিরা নিজ পরিবারে ভারতে পাড়ি জমানোর পর বন্ধ হয়ে যায় মন্দিরের সব ধর্মীয় কার্যক্রম। ফলে এসব এখন হারানো অতীত মাত্র।

## ঘড়িয়ালডাঙ্গা রাজমন্দির
প্রায় ২০০ বছর আগে জমিদার শরৎচন্দ্র চৌধুরী প্রাসাদের সন্নিকটে ইট সুরকি দ্বারা এটি নির্মাণ করেন। ১০০ ফুট গোলাকার ও ৫০ ফুট উচ্চতাবিশিষ্ট নিখুঁত গাঁথুনি দ্বারা তৈরি মন্দিরটির নির্মাণশৈলীতে রাজ ঐতিহ্যের স্মৃতিচিহ্ন রয়েছে, যা দর্শনার্থীদের মন কাড়ে। আট দরজাবিশিষ্ট মন্দিরের ভেতর ও বাইরে অপরূপ কারুকার্যে গড়া পুরো অবকাঠামোটিই এখন ধ্বংসের সম্মুখীন। একসময় এ মন্দিরের উচ্চ শিখর থেকে ৫০ কিলোমিটার দূরের শহর-গ্রামও দেখা যেত বলে জানায় এলাকাবাসী। কথিত রয়েছে, মন্দিরের মাথায় একটি মূল্যবান কষ্টিপাথর ও ভেতরে মূল্যবান সামগ্রী ছিল, যা কয়েক বছর আগে রাতের আঁধারে চুরি হয়ে যায়।

## বর্তমান অবস্থা
রাজ প্রাসাদের শেষ চিহ্নটুকুও এখন আর অবশিষ্ট নেই। তবে ঐতিহ্যের স্মৃতিচিহ্ন নিয়ে মাথা উঁচিয়ে এখনও কালের সাক্ষী বহন করছে ঘড়িয়ালডাঙ্গা রাজমন্দিরটি।

## তথ্যসূত্র

বিষয়শ্রেণী:ঘড়িয়ালডাঙ্গা ইউনিয়ন
বিষয়শ্রেণী:কুড়িগ্রাম জেলার দর্শনীয় স্থান
বিষয়শ্রেণী:ঐতিহাসিক স্থান
বিষয়শ্রেণী:রাজারহাট উপজেলা
পাটনাগড় রাজ্য

**পাটনা** বা **পাটনাগড় রাজ্য**, ছিলো ব্রিটিশ ভারতের মধ্যপ্রদেশ-এ অবস্থিত একটি দেশীয় রাজ্য৷ রাজ্যটির রাজধানী ছিলো বর্তমান বলাঙ্গির জেলার বলাঙ্গির শহরে৷ এটি  ক্ষেত্রফল জুড়ে বিস্তৃত ছিলো৷ 

## ইতিহাস
১৯৪৭ খ্রিস্টাব্দ পর্যন্ত এই রাজ্যটি ব্রিটিশ সাম্রাজ্যের অন্তর্ভুক্ত ছিলো না বটে কিন্তু ব্রিটিশ ভারতের পূর্বাঞ্চলীয় রাজ্য এজেন্সির ওড়িশা এজেন্সির অন্তর্ভুক্ত একটি অধিরাজ্য ছিলো৷ ১৯৪৭ খ্রিস্টাব্দে ভারতের স্বাধীনতা লাভের পরে পাটনাগড়ের রাজা প্রাথমিকভাবে ঐ বছরই ভারতীয় অধিরাজ্যে যুক্ত হন নি৷ তবে ১৯৪৮ খ্রিস্টাব্দে তারা ভারতে অন্তর্ভুক্তি সিদ্ধান্ত নিলে রাজ্যটিকে পূর্বতন সম্বলপুর জেলার অন্তর্ভুক্ত করা হয় পরে সত্তরের দশকে নতুন বলাঙ্গির জেলা আত্মপ্রকাশ করে৷ জেলাটি মোটামুটিভাবে পাটনাগড় রাজ্যের সীমানাই নির্দেশ করে৷

পাটনাগড়ের শেষ স্বাধীন রাজা রাজেন্দ্র নারায়ণ সিংহদেও রাজনীতির সঙ্গে নিজেকে যুক্ত করেন ও সফল নেতা হিসাবে ১৯৬৭ খ্রিস্টাব্দের ৮ই মার্চ থেকে ১৯৭১ খ্রিস্টাব্দের ৯ই জানুয়ারী পর্যন্ত ওড়িশার মুখ্যমন্ত্রী পদে আসীন থাকেন৷ 

### শাসকবর্গ
পাটনাগড় রাজ্যের শাসকরা চৌহান রাজবংশজ ছিলেন এবং ব্রিটিশদের থেকে নয়টি বন্দুকসালামী রাজ্যের সম্মান পেয়েছিলেন৷ 
#### মহারাজা
*১৬৮৫ - ১৭৬২                রামাই দেও 
*১৭৬২ - ১৭৬৫                পৃথ্বীরাজ দেও 
*১৭৬৫ - ১৮২০                প্রথম রামচন্দ্র সিংহদেও
*১৮২০ - ১৮৪৮                ভূপাল সিংহদেও 
*১৮৪৮ - আগস্ট ১৮৬৬          হীরবজ্র সিংহদেও                 
*আগস্ট ১৮৬৬ - ১৮৭৮          প্রতাপ সিংহদেও 
*১৮৭৮ - ১৮৯৫          দ্বিতীয় রামচন্দ্র সিংহদেও
*১৮৯৫ - ১৯১০                লাল দলগঞ্জন সিংহদেও 
*১৯১০ - ১৯২৪                পৃথ্বীরাজ সিংহ
*১৯২৪ - ১৫ আগস্ট ১৯৪৭         রাজেন্দ্র নারায়ণ সিংহদেও        (b. 1912 - d. 1975)
স্বাধীনতা-উত্তর রাজবংশজ
*                           রাজেন্দ্র নারায়ণ সিংহদেও 
*                           রাজরাজ সিংহদেও
*                           কনকবর্ধন সিংহদেও

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:১৪শ শতাব্দীতে ভারতে প্রতিষ্ঠিত
বিষয়শ্রেণী:রাজপুত
বিষয়শ্রেণী:বলাঙ্গির জেলা
বিষয়শ্রেণী:১৯৪৮-এ ভারতে বিলুপ্ত
পাঙ্গা জমিদার বাড়ি

**পাঙ্গা জমিদার বাড়ি** কুড়িগ্রাম জেলার রাজারহাট উপজেলায় অবস্থিত বাংলাদেশের প্রাচীন একটি জমিদার বাড়ি ও প্রত্নতাত্ত্বিক স্থাপনা।
## অবস্থান
এই জমিদারবাড়ির ধ্বংসাবশেষ কুড়িগ্রাম জেলা সদরথেকে ৫ কিমি উত্তর-পশ্চিমে রাজারহাট উপজেলার ছিনাই ইউনিয়নে অবস্থিত ।

## ইতিহাস
কুড়িগ্রামের রাজারহাটে কুচবিহার রাজা নর-নারায়ণের মৃত্যু হলে, পঞ্চদশ শতাব্দীর শেষার্ধে অর্থাৎ মুঘল সম্রাট আকবরের আমলে অনিরুদ্ধ অভিষেক করে, পাঙ্গা রাজ সিংহাসনে অধিষ্ঠিত হন। এ কারণে অনিরুদ্ধ পাঙ্গা রাজ বংশের প্রতিষ্ঠাতা। পাঙ্গা রাজ্যটি প্রত্যন্ত মফঃস্বলে অবস্থিত থাকার কারণে তৎকালীন এই ক্ষুদ্র রাজ্যটির প্রতি অনেক ঐতিহাসিকের দৃষ্টি নিবদ্ধ হতে পারিনি। আর এ কারণেই পাঙ্গা রাজবংশের ইতিহাস সঠিক সন-তারিখ লিপিবদ্ধ পাওয়া যায়নি। ফলে পাঙ্গা রাজবংশের অনেক ঘটনা অপ্রকাশিত থেকে যায়। জমিদাররাণী লক্ষীপ্রিয়ার মৃত্যুর পর তাঁর দত্তক পুত্র দেবেন্দ্র নারায়ন  ‘কোঙর’ উপাধি ধারণ করে ইংরেজ আমলে জমিদারী পরিচালনা করেন । তাঁর সময়ই এই জমিদারী অবস্থার অধঃপতন ঘটতে থাকে, কালক্রমে ধ্বংসপ্রাপ্ত হয়। বর্তমানে রণবীর নারায়ণ কোঙ্গর রাজবাড়ীর ধ্বংসাবশেষ দেখাশোনা করছেন।।

## বর্তমান অবস্থা
বর্তমানে টিকে আছে শুধু ভাঙ্গা ইট পাটকে। এছাড়া প্রায় অক্ষত অবসহায়টিকে আছে পাঙ্গা জমিদারের কাচারিঘর ।

## আরও দেখুন
* পাঙ্গারাণী লক্ষ্মী প্রিয়া উচ্চ বিদ্যালয়
* ভেতরবন্দ জমিদার বাড়ি
* ঘড়িয়ালডাঙ্গা জমিদার বাড়ি 
* সিন্দুরমতি দিঘি

## তথ্যসূত্র

বিষয়শ্রেণী:জমিদার বাড়ি
বিষয়শ্রেণী:কুড়িগ্রাম জেলার দর্শনীয় স্থান
পিস্টল তারা

**পিস্টল তারা** একটি অত্যন্ত উজ্জ্বল নীল অতিদৈত্যাকার তারকা; মিল্কিওয়েতে সবচেয়ে উজ্জ্বলতম তারাদের মাঝে একটি। এটি গ্যালাকটিক সেন্টার অঞ্চলের কুইন্টুপ্লেট ক্লাস্টারের বহু বৃহৎ নতুন তারাদের মধ্যে একটি। নক্ষত্রটির নাম পিস্টল নীহারিকার আকৃতির, যা এটি আলোকিত করে। এটি পৃথিবী থেকে প্রায় ২৫,০০০  আলোকবর্ষ দূরে ধনু রাশির এ অবস্থিত। তারাটির ঔজ্জ্বল্য সূর্য ( L ☉ ) থেকে আরও কয়েক মিলিয়ন বেশি।

## বৈশিষ্ট্য
পিস্টল স্টার একটি ব্লু হাইপারজায়ান্ট তারা। মিল্কিওয়ে গ্যালাক্সি তে অবস্থিত সবচেয়ে উজ্জ্বলতম তারার মধ্যে একটি।বৃহত্তর এবং অল্প বয়সের একটি তারা যেটি Sagittarius A কন্সটিলেশন এর গ্যালাকটিক রিজিওনের "quintuplet" ক্লাস্টার এ রয়েছে।এর এরকম নাম এর কারণ এটি পিস্টল নেবুলা কে প্রদীপ্ত করে। এটি আনুমানিক ২৫,০০০ হাজার আলোকবর্ষ দূরে রয়েছে। এর পৃষ্ঠভাগের তাপমাত্রা ১১,৮০০ কেলভিন এবং ব্যাসার্ধ ২১২.৮৮ মিলিয়ন কিলোমিটার। যার আনুমানিক ভর ৫.৪৭×১০^৩১ কেজি। এটি ২০ সেকেন্ডে এতোটা শক্তি বিকিরন করার ক্ষমতা রাখে যা সূর্য  সারা বছর বিকিরন করতে পারে। বিজ্ঞানীরা মনে করেন,পৃথিবী হতে খালি চোখে চতুর্থ সবচেয়ে উজ্জ্বল ও বিশাল তারা হিসেবে এই তারাকেই দেখা যেত যদি না এটি এর নক্ষত্রমন্ডলগত ধুলোবালির মাঝে অবস্থান  করতো।

বাম|থাম্ব|কুইন্টুপ্লেট ক্লাস্টার অঞ্চল, পিস্টল তারা এবং তার আশেপাশের নীহারিকা
ডান|থাম্ব|পিস্টল তারা হলো কেন্দ্রের ঠিক নীচে কুইন্টুপলেট ক্লাস্টারের যা এই চিত্রের মধ্যে সবচেয়ে উজ্জ্বল নক্ষত্র।

## তথ্যসূত্র
নূরী আরা সাফা

**নূরী আরা সাফা** বাংলাদেশের চট্টগ্রাম জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## প্রাথমিক জীবন
নূরী আরা সাফা চট্টগ্রাম জেলায় জন্মগ্রহণ করেন। তার স্বামী চট্টগ্রাম বিএনপির প্রতিষ্ঠাতা সভাপতি ও অবসরপ্রাপ্ত ক্যাপ্টেন এম এম নুরুস সাফা।

## রাজনৈতিক জীবন
নূরী আরা সাফা জাতীয়তাবাদী মহিলা দলের সভানেত্রী ও বিএন‌পির ম‌হিলা বিষয়ক সম্পাদক। তিনি ষষ্ঠ জাতীয় সংসদের মহিলা আসন ২৯ ও অষ্টম জাতীয় সংসদের মহিলা আসন ১৪ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
রোজী কবির

**রোজী কবির** ( - ১৩ নভেম্বর ২০২৪) ছিলেন বাংলাদেশের একজন রাজনীতিবিদ। তিনি তিনি বিএনপির চেয়ারপারসনের উপদেষ্টা ও সংসদ সদস্য ছিলেন।

## প্রাথমিক জীবন
রোজী কবির  সালে চট্টগ্রামের উত্তর হালিশহর চৌধুরী পাড়ার আজগর আলী চৌধুরী পরিবারে জন্মগ্রহণ করেন। তার পিতার নাম সিদ্দিক আহমদ চৌধুরী ও মাতার নাম আমজুন্নেছা বেগম।

## রাজনৈতিক জীবন
রোজী কবির পঞ্চম জাতীয় সংসদের মহিলা আসন ২৯, ষষ্ঠ জাতীয় সংসদের মহিলা আসন ৮ ও অষ্টম জাতীয় সংসদের মহিলা আসন ১৬ থেকে মনোনীত সংসদ সদস্য ছিলেন।

তিনি জাতীয়তাবাদী মহিলা দল চট্টগ্রাম নগর কমিটির সাবেক সভাপতি রোজী কবির মহানগর বিএনপির সিনিয়র সহ সভাপতি, বিএনপি চেয়ারপারসনের বিশেষ সহকারীসহ দলের কেন্দ্রীয় কমিটির বিভিন্ন সম্পাদকীয় পদে দায়িত্ব পালন করেন। সবশেষে তিনি বিএনপির চেয়ারপারসনের উপদেষ্টা ছিলেন।

তিনি চট্টগ্রাম বিশ্ববিদ্যালয়ের সিনেট সদস্য এবং চট্টগ্রাম উন্নয়ন কর্তৃপক্ষের (সিডিএ) বোর্ড মেম্বার ছিলেন।

তিনি লায়ন্স ক্লাব ইন্টারন্যাশনাল, বাংলাদেশ রেডক্রিসেন্ট, বাংলাদেশ পরিবার পরিকল্পনা সমিতি, ডায়বেটিক এসোসিয়েশন, বাংলাদেশ থ্যালেসামিয়া সমিতি, সাহিক, বিএনএসবি, শিশু একাডেমি, মহিলা ক্রীড়া সমিতি এবং আগ্রাবাদ মা ও শিশু হাসপাতালের সাথে যুক্ত ছিলেন।

## পারিবারিক জীবন
রোজী কবির দক্ষিণ হালিশহরের ব্যবসায়ী আবদুল মাবুদ সওদাগরের পুত্র এবং বন্দর থানা বিএনপির প্রতিষ্ঠাতা সভাপতি এবং চট্টগ্রামের প্রসিদ্ধ হোটেল "হোটেল শাহজান এবং এশিয়াটিক কটনমিল" এর চেয়ারম্যান হুমায়ুন কবিরের সাথে বিবাহ বন্ধনে আবদ্ধ হন। এই দম্পতীর  দুই ছেলে দুই মেয়ে।

রোজীর বড় ভাই সাবেক ডেপুটি স্পিকার ও পরিকল্পনামন্ত্রী সুলতান আহমেদ চৌধুরী।

## মৃত্যু
রোজী কবির  ১৩ নভেম্বর ২০২৪ ঢাকায় মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:২০২৪-এ মৃত্যু
বিষয়শ্রেণী:১৯৫০-এর দশকে জন্ম
স্পর্শকোণ

**স্পর্শকোণ** হচ্চে এক বিশেষ ধরনের কোণ। প্রচলিতভাবে একে তরলের মাধ্যমে পরিমাপ করা হয় যেখানে একটি তরল-বাষ্পের অন্তঃসংযোগস্থল একটি শক্ত পৃষ্ঠের সাথে মিলিত হয়। এটি ইয়াং সমীকরণের মাধ্যমে একটি তরল দ্বারা একটি শক্ত পৃষ্ঠের ঝাঁকুনিকে পরিমাপ করে। একটি নির্দিষ্ট তাপমাত্রা এবং চাপে কঠিন, তরল এবং বাষ্পের জন্যে একটি প্রদত্ত সিস্টেমের একটি অনন্য সুস্থিতি স্পর্শকোণ কোণ রয়েছে। যাইহোক স্পর্শকোণের হিস্টেরেসিস যা কিনা একটি গতিশীল ঘটনা প্রায়শই প্রতিয়মান হয়। যার বিস্তার বর্ধিত স্পর্শকোণ থেকে ক্ষয়িষ্ণু স্পর্শকোণ পর্যন্ত। এখানে জেনে রাখা দরকার এই সুস্থিতি অন্তঃসংযোগস্থলের মান এর মধ্যেই আছে এবং এটা থেকেই এর পরিমাপ করা হয়। সুস্থিতি অন্তঃসংযোগস্থলের কোণ কঠিন, তরল এবং বাষ্পের আণবিক মিথস্ক্রিয়াটির তুলনামূলক শক্তি প্রতিফলিত করে।
## তাপগতীয়

তরল-বাষ্পের অন্তঃসংযোগস্থলের গঠন ইয়াং-ডুপরে সমীকরণ দ্বারা নির্ধারিত। মেখানে সংযোগ কোণ ইয়াং সমীকরণের দ্বারা সীমাবস্থাকে নিয়ন্ত্রণ করে। তাপগতীয় ভারসাম্য বিবেচনার সংযোগের তাত্ত্বিক বিবরণটি তিনটি পর্যায়ে বিভক্ত। যার মধ্যে আছে তরল পর্যায় (এল),কঠিন পর্যায় (এস) এবং গ্যাসীয় বা বাস্পীয় পর্যায় (জি)। যা পারিপার্শ্বিক পরিবেশের একটি মিশ্রণ হতে পারে অথবা তরল বাষ্পের একটি ভারসাম্য ঘনত্বকে বোঝায়। উল্লেখ্য যে, উপর্যুক্ত বাস্পীয় পর্যায়টি যেকোনো তরল পর্যায় দ্বারা প্রতিস্থাপিত হতে পারে। কঠিন-বাষ্পীয় পৃষ্ঠটান, কঠিন-তরল পৃষ্ঠটান এবং তরল-বাষ্পীয় পৃষ্ঠটানকে যথাক্রমে \gamma_{SG}, \gamma_{SL} এবং \gamma_{LG} দ্বারা চিহ্নিত করা হয়। তারপর সমতা সংযোগ কোণ \theta_\mathrm{C} ইয়াং সমীকরণের দ্বারা নিরূপণ করা হয়। সমীকরণটি নিম্নরূপ হয়ে থাকে:
:\gamma_\mathrm{SG} - \gamma_\mathrm{SL} - \gamma_\mathrm{LG} \cos \theta_\mathrm{C}=0 \,
এছাড়াও সংযোগ কোণ ইয়াং-ডুপরে সমীকরণের দ্বারা সংশ্লেষ তত্ত্ব এর সাথে সম্পর্কযুক্ত। উল্লেখিত সমীকরণটি নিম্নরূপ
\gamma_\mathrm{LG} (1 + \cos \theta_\mathrm{C} )= \Delta W_\mathrm{SLG} \,

## স্পর্শকোণ এর নিয়ন্ত্রণ
## পরিমাপের পদ্ধতি

## আরও দেখুন

## তথ্যসূত্র

বিষয়শ্রেণী:কোণ
বিষয়শ্রেণী:তরল বলবিজ্ঞান
বিষয়শ্রেণী:ঘনীভূত পদার্থের পদার্থবিজ্ঞান
বিষয়শ্রেণী:প্রবাহী বলবিজ্ঞান
ব্রাইট সাইড (ইউটিউব চ্যানেল)

**ব্রাইট সাইড** হলো সাইপ্রাসভিত্তিক মিডিয়া প্রকাশক দ্যসৌল পাবলিশিং কর্তৃক পরিচালিত একটি ইউটিউব চ্যানেল। চ্যানেলটি কীভাবে (হাউ-টু) জাতীয় তুচ্ছ বিষয় থেকে ইতিহাস এবং জ্ঞানসংক্রান্ত বিষয়ে ভিডিও প্রচার করে থাকে। , ৩৬ মিলিয়ন সাবস্ক্রাইবার এবং ৬.৮ বিলিয়ন ভিডিও দর্শনসহ ইউটিউবের সর্বাধিক সাবস্ক্রাবকৃত চ্যানেলের তালিকায় ব্রাইট সাইডের অবস্থান ৪৪তম।

## ইতিহাস
২০১৭ সালের ১৫ মার্চ ইউটিউবে ইতিহাস, জ্ঞান এবং কীভাবে (হাউ-টু) জাতীয় ভিডিও প্রচারের জন্য ব্রাইট সাইড নামে চ্যানেল তৈরি করা হয়। এছাড়া চ্যানেলটি বাস্তবতা ও ধাঁধাঁ সংক্রান্ত সাধারণ অ্যানিমেটেড ভিডিও তৈরিতেও মনোনিবেশ করে। ব্রাইট সাইডকে "জনপ্রিয় কন্টেন্ট ফার্ম চ্যানেল" নামেও আখ্যায়িত করা হয়।

২০১৯ সালের জুন মাসে, ব্রাইট সাইড অ্যাঙ্গাস বারবিয়েরির ৩৮২ দিনের উপবাস সংক্রান্ত একটি ভিডিও প্রকাশের মাধ্যমে এটিকে ইউটিউবে ব্যাপক জনপ্রিয় করে তোলে। ভিডিওটি আপলোড করার এক সপ্তাহের মধ্যেই প্রায় ৩ লক্ষ বার দেখা হয়ে যায়।

চ্যানেলটির সর্বাধিক জনপ্রিয় অর্থাৎ সর্বাধিক দেখা ভিডিও হলো "১৩ টিপস অন হাউ টু সার্ভাইভ ওয়াইল্ড অ্যানিমেল অ্যাটাকস" ("13 Tips on How to Survive Wild Animal Attacks"; বন্যপ্রাণির আক্রমণ থেকে বাঁচার ১৩ উপায়)। ২০১৭ সালের শেষের দিকে তৈরির পর ২০২০ সালের জুন নাগাদ ভিডিওটি ৮০ মিলিয়নের বেশিবার দেখা হয়েছে।

চ্যানেলটি দুইজন রাশান নির্মাতা, পাভেল রাদায়েভ এবং মারাট মুখামেতভ, কর্তৃক প্রতিষ্ঠিত সাইপ্রাসভিত্তিক প্রতিষ্ঠান দ্যসৌল পাবলিশিং দ্বারা পরিচালিত হয়। এছাড়াও এই প্রতিষ্ঠান *[[৫-মিনিট ক্রাফটস]]*, *৫-মিনিট ক্রাফটস কিডস*, *৫-মিনিট ক্রাফটস গার্লি*, *৭-সেকেন্ড রিডলস* ও *৫-মিনিট ম্যাজিক* প্রভৃতি ইউটিউব চ্যানেল পরিচালনা করে। প্রতিষ্ঠানটি এবং এর ৫৫০ জন কর্মী প্রতি মাসে ১,৫০০ ভিডিও প্রকাশ করে এবং ১০টি ভাষায় প্রায় ৪০টি ফেসবুক পাতা পরিচালনা করে।

## আরও দেখুন
* সর্বাধিক সাবস্ক্রাইবকৃত ইউটিউব চ্যানেলের তালিকা

## তথ্যসূত্র

## বহিঃসংযোগ
*
*

বিষয়শ্রেণী:ইউটিউব চ্যানেল
বিষয়শ্রেণী:২০১৭-এ চালু ইউটিউব চ্যানেল
থমাস অ্যান্ড্রুজ (বিজ্ঞানী)

**থমাস অ্যান্ড্রুজ** একজন আইরিশ রসায়নবিদ ও পদার্থবিজ্ঞানী ছিলেন। তিনি বায়বীয় ও তরল পদার্থের দশান্তরের ক্ষেত্রে গুরুত্বপূর্ণ অবদান রেখেছেন। তিনি  কুইন্স ইউনিভার্সিটি অফ বেলফাস্টে দীর্ঘদিন রসায়নের অধ্যাপক হিসেবে কাজ করেছেন।

## জীবন
থমাস অ্যান্ড্রুজ আয়ারল্যান্ডের বেলফাস্টে জন্মগ্রহণ করেছিলেন। সেখানে তার বাবা একজন লিনেন ব্যবসায়ী ছিলেন। তিনি বেলফাস্ট একাডেমি এবং রয়েল বেলফাস্ট একাডেমিক ইনস্টিটিউশনে অধ্যয়ন করেন। বেলফাস্ট একাডেমিক ইনস্টিটিউশনে তিনি জেমস থমসনের অধীনে গণিত অধ্যয়ন করেন। ১৮৩৮ সালে তিনি গ্লাসগো বিশ্ববিদ্যালয়ে অধ্যাপক থমাস থমসনের অধীনে রসায়ন অধ্যয়নের জন্য যান। তারপরে তিনি ডাবলিনের ট্রিনিটি কলেজে পড়াশোনা করেন। সেখানে তিনি ক্লাসিক্সের পাশাপাশি বিজ্ঞানের ক্ষেত্রে বিশেষত্ব অর্জন করেছিলেন। অবশেষে, ১৮৩৫ সালে এডিনবরা বিশ্ববিদ্যালয় থেকে তিনি চিকিৎসায় ডক্টরেট ডিগ্রি অর্জন করেছিলেন।

১৮৩৫ সালে থমাস অ্যান্ড্রুজ বেলফাস্টে সাফল্যের সাথে চিকিৎসা দেওয়া শুরু করেছিলেন। এছাড়াও তিনি একাডেমিক ইনস্টিটিউশনে রসায়ন বিষয়ে নির্দেশনা দিয়েছিলেন। ১৮৪৫ সালে তিনি নতুন প্রতিষ্ঠিত কুইন্স ইউনিভার্সিটি অফ বেলফাস্টের সহ-সভাপতি এবং রসায়ন বিভাগের অধ্যাপক হিসেবে নিযুক্ত হন। ১৮৭৯ সালে ৬৬ বছর বয়স পর্যন্ত তিনি এই পদে কাজ করেছিলেন। তিনি ১৮৮৫ সালে মৃত্যুবরণ করেন। এবং বেলফাস্টের বরো কবরস্থানে দাফন করা হয়।

১৮৪২ সালে, থমাস অ্যান্ড্রুজ জেন হার্ডি ওয়াকারকে (১৮১৮-১৮৯৯) বিয়ে করেছিলেন। ভূতাত্ত্বিক ম্যারি অ্যান্ড্রুজসহ তাদের ছয়জন সন্তান ছিল।

## কাজ
রাসায়নিক ক্রিয়ায় বিকাশিত তাপ সম্পর্কে কাজ করার পর থমাস অ্যান্ড্রুজ বৈজ্ঞানিক তদন্তকারী হিসাবে পরিচিত হয়েছিলেন। এর জন্য রয়্যাল সোসাইটি তাকে ১৮৪৪ সালে রয়্যাল পদক প্রদান করে। এছাড়াও তিনি পদার্থবিজ্ঞানী পিটার গাথ্রি টেইটের সহযোগিতায় ওজোন সম্পর্কে গবেষণা করেন।

তিনি প্রধানত গ্যাসের তরলীকরণের ক্ষেত্রে অবদানের জন্য পরিচিত। ১৮৬০ এর দশকে তিনি গ্যাস সূত্র সম্পর্কে সম্পূর্ণ গবেষণা করেছিলেন। তিনি কার্বন ডাই অক্সাইডের চাপ, তাপমাত্রা এবং আয়তনের সম্পর্ককে প্রকাশ করে। বিশেষ করে, তিনি সংকট তাপমাত্রা এবং সংকট চাপের ধারণাগুলো প্রতিষ্ঠা করেছিলেন। এর মাধ্যমে জানা যায় যে, কোনো ধারাবাহিকতা লঙ্ঘন ছাড়াই কোনো পদার্থ বাষ্প থেকে তরল অবস্থায় চলে যায়।

দশান্তর সম্পর্কে থমাস অ্যান্ড্রুজের পরীক্ষা-নিরীক্ষায়, তিনি দেখিয়েছিলেন যে কার্বন ডাই অক্সাইড একাত্ততা হারানো ছাড়াই তরল এবং গ্যাসীয় অবস্থার মধ্যে স্থানান্তরিত হতে পারে। গাণিতিক পদার্থবিজ্ঞানী জোসিয়াহ উইলার্ড গিবস মুক্ত শক্তি সমীকরণের সমর্থনে এই ফলাফলগুলো উদ্ধৃত করেছেন। থমাস অ্যান্ড্রুজের এই ফলাফলের জন্য গবেষকদের মধ্যে গ্যাসকে তরলে পরিণত করার প্রতিযোগিতা হয়। ১৮৭৭-৭৮ সালে লুই পল কেইলেটেট প্রথমবার অক্সিজেন এবং নাইট্রোজেন গ্যাসকে তরলে পরিণত করেছিলেন।

## উল্লেখযোগ্য লেখা
• থমাস অ্যান্ড্রুজ, "*The Bakerian Lecture: On the Continuity of the Gaseous and Liquid States of Matter*" (১৮৬৯)

•  - থমাস অ্যান্ড্রুজের জীবনী

## আরও পড়ুন
• 

## তথ্যসূত্র



বিষয়শ্রেণী:১৮১৩-এ জন্ম
বিষয়শ্রেণী:১৮৮৫-এ মৃত্যু
বিষয়শ্রেণী:ব্রিটিশ রসায়নবিদ
বিষয়শ্রেণী:ব্রিটিশ পদার্থবিজ্ঞানী
বিষয়শ্রেণী:রয়েল সোসাইটির সভ্য
বিষয়শ্রেণী:আয়ারল্যান্ডীয় পদার্থবিজ্ঞানী
বিষয়শ্রেণী:রয়েল পদক বিজয়ী
বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
আত্মখাদন

**আত্মখাদন** বা **আত্মভক্ষণ** বা **স্বভোজন** বা ইংরেজিতে **অটোফেজিয়া** (নিজের শরীর ভক্ষণ) মার্কিন যুক্তরাষ্ট্রে ব্যবহৃত *[[ডায়াগনস্টিক অ্যান্ড স্ট্যাটিস্টিকাল ম্যানুয়াল অব মেন্টাল ডিসঅর্ডার]]* গ্রন্থে (Diagnostic and Statistical Manual of Mental Disorders ডিএসএম) অন্তর্ভুক্ত একটি মানসিক ব্যাধি বা মানসিক ব্যাধির লক্ষণ হিসেবে চিহ্নিত হয় না। তবে ডিটিএম-এর বিভাগে "আবেগ-নিয়ন্ত্রণ বিকারগুলি অন্য কোথাও শ্রেণিবদ্ধ না হওয়ায়" এর অধীনে আত্মখাদনকে শ্রেণীবদ্ধ করা যেতে পারে। আবেগ-নিয়ন্ত্রণ ব্যাধিগুলি ব্যক্তি বা অন্যের পক্ষে ক্ষতিকারক কোনও কাজ সম্পাদন করার প্রবণতা, গাড়ি চালানো বা প্রলোভন প্রতিরোধ করতে ব্যর্থ হয়। এই ব্যাধি আক্রান্ত বেশিরভাগ ব্যক্তি প্রায়শই এই কাজটি করার আগে উত্তেজনা বা উত্তেজনার অনুভূতি বোধ করেন এবং কাজটি করার সময় আনন্দ, পরিতৃপ্তি অনুভব করেন। কাজটি শেষ হয়ে গেলে, ব্যক্তি অনুশোচনা, আত্ম-তিরস্কার বা অপরাধবোধ অনুভব করতে পারে বা না-ও করতে পারে।

আত্মখাদন চলাকালীন ব্যক্তি নিজের শরীরের অংশগুলি কামড়ে বা গ্রাস করে নিজের উপর ব্যথা চাপাতে বাধ্য হয়। এটি কখনও কখনও সিজোফ্রেনিয়া মনোব্যাধি এবং লেশচ-ন্যহান লক্ষণের মতো দেখা হয়।

মেরুদন্ডী এবং প্রান্তিক স্নায়ুর আঘাতগুলির দিকে তাকিয়ে থাকা পরীক্ষাগুলিতে পরীক্ষাগারে ইঁদুরগুলিতে একই রকম আচরণ লক্ষ্য করা গেছে। ফলস্বরূপ আচরণে ইঁদুর তাদের নখ এবং তাদের পায়ের আঙ্গুলের টিপস চিবানো। চরম ক্ষেত্রে, ইঁদুরগুলি পুরো পায়ের আঙ্গুলগুলি এমনকি পা কেটে ফেলে দেবে চিবিয়ে ফেলবে। এই আচরণ থেকে পরিত্রাণ পেতে গবেষকরা ইঁদুরের অঙ্গে একটি বাষ্পীভবনমূলক, তিক্ত-স্বাদযুক্ত মিশ্রণগুলি (মেট্রোনিডাজল এবং নিউ স্কিনের সংমিশ্রণ) প্রয়োগ করেছিলেন কারণ বেশিরভাগ প্রাণী তেতো স্বাদযুক্ত কোনও কিছু চিবানো এড়ায়। মেরুদণ্ডের জখমের সাথে ২৪ টি ইঁদুরের উপরে এই মিশ্রণটি পরীক্ষা করার পরে, মাত্র একটি ইঁদুর দুই থেকে তিন সপ্তাহের পরে তার পায়ের আঙ্গুলগুলি চিবিয়েছিল।

## আরও দেখুন
* আত্ম নরমাংস ভক্ষণ
* নখ কামড়ানো

## তথ্যসূত্র

বিষয়শ্রেণী:মানসিক ব্যাধি
বিষয়শ্রেণী:মানসিক রোগের লক্ষণ-উপসর্গ ও নিদর্শন
অভ্যন্তরীণকরণ ব্যাধি

**অভ্যন্তরীণকরণ ব্যাধি** (বা **ইন্টার্নালাইজিং ডিসঅর্ডার**) হল বহির্মুখীকরণ ব্যাধি এবং কম ঘটনাজনিত ব্যাধির পাশাপাশি এক ধরনের সংবেদনশীল ও আচরণগত ব্যাধি। অভ্যন্তরীণকরণ ব্যাধিতে আক্রান্ত ব্যক্তি তার সমস্যাগুলি নিজের কাছে গোপন রাখে বা অভ্যন্তরীণকরণ করে থাকে।

## লক্ষণ ও উপসর্গ
অভ্যন্তরীণকরণ ব্যাধিতে আক্রান্ত ব্যক্তিদের মধ্যে আচরণগুলির মধ্যে বিষাদগ্রস্থতা, প্রত্যাহার, উদ্বেগ এবং একাকিত্ব আচরণগুলি স্পষ্ট। অভ্যন্তরীণকরণ ব্যাধির সাথে জড়িত আচরণগত বৈশিষ্ট্যগুলিও বিদ্যমান। কিছু আচরণগত অস্বাভাবিকতার মধ্যে রয়েছে আত্মঅহংকার, আত্মঘাতী আচরণ, একাডেমিক অগ্রগতি এবং সামাজিক প্রত্যাহার। দুঃখময়্তার মতো কারও সমস্যাগুলিকে অভ্যন্তরীণকরণ করে তোলার ফলে সামাজিক প্রত্যাহার, আত্মঘাতী আচরণ বা চিন্তাভাবনা এবং অন্যান্য অব্যক্ত শারীরিক উপসর্গের মতো সমস্যাগুলি আরও বড় বোঝায় পরিণত হতে পারে।

## ডিএসএম-৫
অভ্যন্তরীণকরণ অসুবিধাগুলি, উচ্চ মাত্রায় নেতিবাচক স্নেহশীলতার সাথে বিষাদগ্রস্থ ব্যাধি, উদ্বেগজনিত ব্যাধি, আবেশ-বাধ্যতামূলক এবং সম্পর্কিত ব্যাধি, ট্রমা এবং স্ট্রেসর-সম্পর্কিত ব্যাধি এবং বিচ্ছিন্নতা ব্যাধি অন্তর্ভুক্ত। বুলিমিয়া এবং অ্যানোরেক্সিয়ার মতো অন্যান্য ব্যাধিও এই বিভাগে রয়েছে।

## চিকিৎসা
অভ্যন্তরীণকরণ ব্যাধির কতিপয় চিকিৎসার মধ্যে রয়েছে এন্টিডিপ্রেসেন্ট, ইলেক্ট্রোকনভুলসিভ থেরাপি এবং সাইকোথেরাপি।

## তথ্যসূত্র

## বহিঃসংযোগ
* জাতীয় মানসিক স্বাস্থ্য ইনস্টিটিউট ওয়েবসাইটে বিষাদগ্রস্থতা

বিষয়শ্রেণী:মানসিক ব্যাধি
বিষয়শ্রেণী:মানসিক রোগের ধরন
কোলাহল

**কোলাহল** হলো অনাকাঙ্ক্ষিত শব্দ যা বিরক্তির উদ্রেক করে এবং শোনার সময় তা অসংহত ও উচ্চ মনে হয়। পদার্থবিজ্ঞানের দৃষ্টিকোণ থেকে কোলাহল বা সুরবর্জিত শব্দ সাধারণ শব্দ থেকে অভিন্ন কারণ উভয়ই কোনো একটি মাধ্যমের কম্পন থেকেই উৎপন্ন হয় । যেমন: বায়ু,পানি ও অন্যান্য মাধ্যম। কিন্তু এর পার্থক্য তখনই উপলব্ধ হয় যখন মস্তিষ্ক তা গ্রহণ করে ও অনুভব করে।

অনেক সময় ক্ষীণ শব্দও বিরক্তির সৃষ্টি করে।যেমন: সম্প্রচার বা বৈদ্যুতিক ডিভাইসগুলোর মাধ্যমে যোগাযোগের সময় মূল শব্দের পাশাপাশি অন্যান্য অপ্রয়োজনীয় শব্দ। শব্দ মানবজীবনের অত্যন্ত প্রয়োজনীয় অংশ আর এর অপ্রয়োজনীয় অংশই মূলত কোলাহল। সংকেত প্রক্রিয়াকরণের  ক্ষেত্রে অনেক সময় এমন শব্দকেও কোলাহল বলা হয় যা কোনো অর্থপূর্ণ তথ্য বহন করে না।

## পরিমাপ

বিস্তারের পরিমাণ বা তরঙ্গের সর্বোচ্চ সরণ থেকে কোলাহলের তীব্রতা সম্বন্ধে ধারণা পাওয়া যায়।বিস্তার অধিক হলে উপলব্ধ হয় যে কোলাহল অনেক উচ্চ। কারণ বিস্তারের উপর নির্ভর করে শব্দ উচ্চ না ধীর প্রকৃতির। কোলাহলপূর্ণ শব্দ কতটা তীক্ষ্ণ ছিল তা এর কম্পাঙ্ক পরিমাপ করলে জানা সম্ভব। অপ্রয়োজনীয় শব্দগুলো সাধারণত ডেসিবেল(dB) এককে পরিমাপ করা হয়।যেমন:গাড়ি, বাসের শব্দ, মশার পাখার শব্দ ইত্যাদি। এটি লগারিদমীয় মানদণ্ডকে অনুসরণ করে।

শব্দ সীমা পরিমাপক যন্ত্র (Sound Level meter) বায়ুতে শব্দের পরিমাণ নির্ণয় করতে ব্যবহৃত হয়। এই যন্ত্রটিরই বিভিন্ন রূপ কোলাহল বা অযাচিত শব্দ পরিমাপ করতে পারে।যেমন: নয়েজ ডোসিমিটার (Noise Dosemeter বা Noise Dosimeter)।

সম্প্রতি আধুনিক মুঠোফোনগুলোতে এমন অ্যাপ্লিকেশন সফটওয়্যার ব্যবহৃত হচ্ছে যা কোলাহলের উৎস চিহ্নিত করতে পারে।
## ব্যবস্থাপনা

উচ্চ শব্দ ও কোলাহলের ক্ষতিকর দিক বিবেচনায় বিভিন্ন দেশে কৌশলগত ব্যবস্থার পাশাপাশি 
বিধি-বিধানগত ব্যবস্থাও দেখা যায়। এ ধরনের পরিস্থিতি বন্ধে এমন প্রাচীরের ব্যবহারও দেখা যায় যা কোলাহল প্রতিরোধ করে।

১৯৭২ খ্রিস্টাব্দে যুক্তরাষ্ট্রে কোলাহল নিয়ন্ত্রণে বিহিতক প্রণয়ন করা হয়। জনসচেতনতা সৃষ্টিও এই নীতির অন্যতম উদ্দেশ্য ছিল। যুক্তরাষ্ট্রীয় প্রতিষ্ঠান নিওশ (NIOSH) কোলাহল নিয়ে কাজ করে যেহেতু মানুষের শ্রবণশক্তি হ্রাসের হার রোধ করা এর একটি লক্ষ্য। ইউরোপীয় ইউনিয়নের অধিকারভুক্ত ইউরোপীয় পরিবেশগত প্রতিনিধি ( EEA ) কোলাহল ব্যবস্থাপনায় ভূমিকা রাখে।১৯৬৮ খ্রিস্টাব্দে জাপানেও কোলাহল বন্ধের উদ্দেশ্যে বিহিতক প্রণয়ন করা হয়েছে।

## স্বাস্থ্যঝুঁকি
উচ্চ শব্দ বা কোলাহল স্বাস্থ্যের জন্য নেতিবাচক। এটি মানুষের শারীরিক ও মানসিক উভয় ধরনের ক্ষতিরই কারণ হতে পারে। শারীরিক ক্ষতি যেমন: শ্রবণশক্তিনাশ , উচ্চ রক্তচাপ, অনিদ্রা, কানে ভোঁ ভোঁ শব্দ শোনা, হৃৎ-ধমনীর ব্যাধি ইত্যাদির কারণ। মানসিক সমস্যার মধ্যে বিরক্তিবোধ, হতাশা, উদ্বেগ ইত্যাদি উল্লেখযোগ্য। এমনকি উচ্চ শব্দ এমন মানসিক পরিবর্তন করে যাতে ব্যক্তিত্ব পরিবর্তন এবং হিংস্র বা উগ্র কাজের মতো ঘটনাও মানুষের দ্বারা সংঘটিত হয়।

এ ধরনের শব্দ শ্রবণেন্দ্রিয়ের কোষগুলোকে অধিক উদ্দীপ্ত করে এবং স্থায়ীভাবে কোষে ক্ষত এমনকি মৃত কোষেও পরিণত করতে পারে। ফলে শোনার ক্ষমতা বিনষ্ট হয়ে যায়। দীর্ঘ সময় ধরে 85&nbsp;dB(ডেসিবেল) শব্দসীমার উপর শ্রুত শব্দ স্থায়ীভাবে শ্রবণশক্তি নষ্ট করতে পারে । অন্যদিকে অল্প সময়ের জন্য এ পরিমাণ শব্দ শুনলে তা সহ্যসীমার ভিতরে থাকে।  
## আরও দেখুন
•শব্দ

•সংকেত প্রক্রিয়াকরণ

## তথ্যসূত্র

বিষয়শ্রেণী:কোলাহল
আত্মবীক্ষণ

থাম্ব|একটি অটোস্কোপ সেট
**আত্মবীক্ষণ** বা ইংরেজি ভাষায় **অটোস্কোপি** (Autoscopy) হলো সেই অভিজ্ঞতা যা কোনও ব্যক্তি তার নিজের শরীরের বাইরের অবস্থান থেকে পার্শ্ববর্তী পরিবেশকে ভিন্ন দৃষ্টিকোণ থেকে অনুধাবন করে। অটোস্কোপি শব্দটি প্রাচীন গ্রীক  ("আত্ম") এবং  ("প্রহরী") থেকে এসেছে।

আত্মবীক্ষণ প্রাচীন ও আধুনিক সমাজের লোককাহিনী, পৌরাণিক কাহিনি এবং আধ্যাত্মিক বর্ণনায় প্রচুর রয়েছে। আধুনিক মানসিক রোগের চর্চায় সাধারণত আত্মবীক্ষণের ক্ষেত্রে দেখা হয়। স্নায়বিক গবেষণা অনুসারে, আত্মবীক্ষণজাত অভিজ্ঞতা হলো অলীক বিভ্রম (হ্যালুসিনেশন)।

## কারণ
অভিজ্ঞতাগুলি নিম্নলিখিত **তিনটি কারণের** উপস্থিতি দ্বারা চিহ্নিত করা হয়।

# প্রতিফলন – নিজের শরীরের বাইরের আত্মরূপের একটি স্পষ্ট অবস্থান
# বিশ্বকে একটি উন্নত ও দূরবর্তী অবস্থান থেকে অহমিক ভিজু-স্থানিক দৃষ্টিকোণে দেখার প্রভাব
# এই দৃষ্টিভঙ্গি থেকে নিজের দেহ দেখার প্রভাব (আত্মবীক্ষণ)

কগনিটিভ নিউরোসায়েন্স ল্যাবরেটরি, ইকোল পলিটেক্নিক ফেডারেল ডি লোজান এবং সুইজারল্যান্ডের জেনেভা বিশ্ববিদ্যালয় হাসপাতালের স্নায়ুবিজ্ঞান বিভাগ অটোস্কোপের কয়েকটি ধ্রুপদী অবলম্বনকারী কারণ পর্যালোচনা করেছে। এগুলি হলো ঘুম, মাদকের অপব্যবহার এবং সাধারণ অ্যানেশেসিয়া সহ স্নায়ুজীববিজ্ঞান। তারা তাদের অটস্কোপির স্নায়বিক এবং স্নায়ুজ্ঞানীয় প্রক্রিয়া সম্পর্কিত সাম্প্রতিক অনুসন্ধানগুলির সাথে তুলনা করেছেন; পর্যালোচিত তথ্য থেকে প্রমাণিত হয় যে টেম্পোরোপারিয়েটাল জংশনে নিম্ন-স্তরের বহুসংবেদনশীল প্রক্রিয়াজাতকরণ এবং অস্বাভাবিক উচ্চ-স্তরের স্ব-প্রক্রিয়াজাতকরণের কার্যকরী বিচ্ছিন্নতার কারণে আত্মবীক্ষণ ঘটে।

## সম্পর্কিত ব্যাধি
হিউটোস্কোপি হলো "নিজের শরীরকে দূর থেকে দেখা" এর পুনরায় প্রতিলিপিটির জন্য মনোচিকিৎসা এবং স্নায়ুরোগবিজ্ঞানে ব্যবহৃত একটি শব্দ। এটি সিজোফ্রেনিয়া এবং মৃগী রোগের লক্ষণ হিসেবে দেখা দিতে পারে। হিউটোস্কোপিকে ডপেলগেঙার ঘটনার সম্ভাব্য ব্যাখ্যা হিসেবে বিবেচনা করা হয়।

পলিওপিক হায়াটোস্কোপি শব্দটি এমন কেসগুলিকে বোঝায় যেখানে একাধিক ডাবল ধরা পড়ে। ২০০৬ সালে, পিটার ব্রুগার এবং তার সহকর্মীরা তার বাম টেম্পোরাল লোবের অন্তরক অঞ্চলে টিউমারজনিত ফলে পাঁচটি ডাবলসের অভিজ্ঞ ব্যক্তির ক্ষেত্রে বর্ণনা করেছিলেন।

## তথ্যসূত্র

## আরও পড়ুন
* Bhaskaran, R; Kumar, A; Nayar, K. K. (1990). *Autoscopy in hemianopic field*. *Journal of Neurology, Neurosurgery, and Psychiatry*: 53 1016-1017.
* Blanke, O; Landis, T; Seeck, M. (2004). *Out-of-body experience and autoscopy of neurological origin*. *Brain* 127: 243-258.
* Brugger, P. (2002). *Reflective mirrors: Perspective-taking in autoscopic phenomena*. *Cognitive Neuropsychiatry* 7: 179-194.
* Brugger, P; Regard, M; Landis, T. (1996). *Unilaterally felt ‘‘presences’’: the neuropsychiatry of one’s invisible doppelgänger*. *Neuropsychiatry, Neuropsychology, and Behavioral Neurology* 9: 114-122.
* Devinsky, O., Feldmann, E., Burrowes, K; Bromfield, E. (1989). *Autoscopic phenomena with seizures*. *Archives of Neurology* 46: 1080-1088.
* Lukianowicz, N. (1958). *Autoscopic phenomena*. *Archives of Neurology and Psychiatry* 80: 199-220.

বিষয়শ্রেণী:মৃগীরোগ
বিষয়শ্রেণী:মানসিক ব্যাধি
বিষয়শ্রেণী:স্নায়ুচিকিৎসাবিজ্ঞান
বিষয়শ্রেণী:মনোরোগ বিজ্ঞান পরিভাষা
বিষয়শ্রেণী:চিত্তভ্রংশী বাতুলতা
বিষয়শ্রেণী:মানসিক রোগের লক্ষণ-উপসর্গ ও নিদর্শন
এম আবু ছালেহ

**এম. আবু ছালেহ** (১৯৪০-৩ আগস্ট ২০২২) ছিলেন একজন বাংলাদেশী রাজনীতিবিদ, মুক্তিযুদ্ধের অন্যতম সংগঠক, মুক্তিযোদ্ধা ও সাবেক গণপরিষদ সদস্য। এছাড়া তিনি ছিলেন শেখ মুজিবুর রহমানের ঘনিষ্ঠ সহচর।

## প্রারম্ভিক জীবন
আবু ছালেহ ১৯৪০ সালে বাংলাদেশের চট্টগ্রাম জেলার সাতকানিয়া উপজেলার ইছামতিকুল গ্রামে জন্মগ্রহণ করেন। ছালেহ পেশাগত জীবনে ব্যাংকার হিসেবে পাকিস্তানের হাবিব ব্যাংক এবং ইউনাইটেড কমার্শিয়াল ব্যাংকে চাকরি করেন।
## রাজনৈতিক জীবন
আবু ছালেহ ছিলেন ষাটের দশকের চট্টগ্রামের ছাত্রনেতা ও মুক্তিযুদ্ধের অন্যতম সংগঠক। তিনি ১৯৭০ সালের ৭ ডিসেম্বর অনুষ্ঠিত জাতীয় পরিষদ নির্বাচনে আওয়ামী লীগ থেকে অংশগ্রহণ করে সাতকানিয়া-কুতুবদিয়া-চকরিয়া (এন-ই-১৬০) উপজেলার এম.এন.এ নির্বাচিত হন। ছালেহ মুক্তিযুদ্ধের সময় চট্টগ্রাম দক্ষিণ ও পূর্ব অঞ্চলের সহ-অধিনায়ক হিসেবে দায়িত্ব পালন করেন। এছাড়াও, ছালেহ চট্টগ্রাম জেলা ছাত্রলীগ সভাপতি ও চট্টগ্রাম দক্ষিণ জেলা আওয়ামী লীগের সাধারণ সম্পাদক হিসেবে দায়িত্ব পালন করেন।
## মৃত্যু
আবু ছালেহ ২০২২ সালের ৩ আগস্ট বার্ধক্যজনিত কারণে চট্টগ্রাম শহরের একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:চট্টগ্রাম জেলার মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
পঞ্চানন নিয়োগী

** অধ্যাপক পঞ্চানন নিয়োগী ** () (৪ অক্টোবর, ১৮৮৩ - ৫ জুন, ১৯৫০) ছিলেন একজন গ্রিফিথ পুরস্কার প্রাপ্ত খ্যাতনামা বাঙালি  রসায়নবিদ। 

## জন্ম ও সংক্ষিপ্ত জীবনী

পঞ্চানন নিয়োগীর জন্ম ব্রিটিশ ভারতের হুগলি জেলার হোরা গ্রামে। তার পড়াশোনা কলকাতায়। রসায়নশাস্ত্রের অত্যন্ত মেধাবী ছাত্র প্রেমচাঁদ রায়চাঁদ স্কলার ছিলেন। রসায়নে কলকাতা বিশ্ববিদ্যালয় থেকে স্নাতকোত্তর ডিগ্রি লাভের পর ১৯০৪ -০৬ খ্রিস্টাব্দে বঙ্গীয় সরকারের গবেষক ছিলেন। তার গবেষণার বিষয় ছিল -  রসায়ন বিজ্ঞানে প্রাচীন ভারতে মৌল আকরিক - লোহা ও তামার ইতিহাসের উপর। ১৯০৬ খ্রিস্টাব্দে গ্রিফিথ পুরস্কার এবং  ১৯১৮ খ্রিস্টাব্দে   কলকাতা বিশ্ববিদ্যালয়ের পিএইচ-ডি লাভ করেন তিনি।
তবে ১৯০৭ খ্রিস্টাব্দেই কর্মজীবন শুরু করেন বর্তমানে বাংলাদেশের রাজশাহী কলেজে রসায়ন শাস্ত্রের অধ্যাপনা দিয়ে। এরপর বেঙ্গল ইঞ্জিনিয়ারিং কলেজ (১৯২১ - ২৫) ও প্রেসিডেন্সি কলেজে (১৯২৫ - ৪২) । এই দীর্ঘ সময়ের অধ্যাপনার পর তিনি মহারাজা মনীন্দ্রচন্দ্র কলেজের অধ্যক্ষ হন। ধাতুবিদ্যার গবেষণা ছাড়াও তিনি নাইট্রোজেনের স্টেরিওকেমিস্ট্রি ( stereochemistry of nitrogen) সমন্বিত অজৈব যৌগের আলোক সমাণুতা (optical isomerism of coordinated inorganic compounds,) এবং বিভিন্ন মৌলের রসায়ন বিষয়ে উল্লেখযোগ্য অবদান রেখে গেছেন।  তার রচিত দুটি প্রকরণগ্রন্থ - 'Iron in Ancient  India'এবং 'Copper in Ancient India',     কলকাতার  ইন্ডিয়ান অ্যাসোসিয়েশন ফর দ্য কালটিভেশন অফ সায়েন্স যথাক্রমে ১৯১৬ ও ১৯১৮ খ্রিস্টাব্দে প্রকাশ করে। তার রচিত অন্যান্য গ্রন্থ গুলি হল-
* 'আয়ুর্বেদ ও নব্য রসায়ন'
* 'তুফান'
* 'বৈজ্ঞানিক-জীবনী'

## সম্মাননা

অধ্যাপক নিয়োগী ইন্ডিয়ান কেমিক্যাল সোসাইটির প্রতিষ্ঠাতা-সদস্য ছিলেন। তিনি  ১৯৩৫ খ্রিস্টাব্দে  ইন্ডিয়ান ন্যাশনাল সায়েন্স অকাদেমির ফেলো নির্বাচিত হন।১৯৪৩ খ্রিস্টাব্দে তিনি পাটনায় ভারতীয় বিজ্ঞান কংগ্রেসের রসায়ন বিভাগের সভাপতি হয়েছিলেন।

## জীবনাবসান

১৯৫০ খ্রিস্টাব্দের ৫ ই জুন তিনি পরলোক গমন করেন।

## তথ্যসূত্র



## বহিঃসংযোগ

বিষয়শ্রেণী:১৮৮৩-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:হুগলি জেলার ব্যক্তি
বিষয়শ্রেণী:ভারতীয় রসায়নবিদ
বিষয়শ্রেণী:বাঙালি রসায়নবিদ
অ্যাবাকাস ইনস্টিটিউট অফ ইঞ্জিনিয়ারিং অ্যান্ড ম্যানেজমেন্ট

**অ্যাবাকাস ইনস্টিটিউট অফ ইঞ্জিনিয়ারিং অ্যান্ড ম্যানেজমেন্ট** বা **এআইইএম** হল ভারতের পশ্চিমবঙ্গ রাজ্যে অবস্থিত একটি স্নাতক স্তরের ইঞ্জিনিয়ারিং কলেজ। ২০০৮ সালে জেআইএস ও টেকনো ইন্ডিয়া গোষ্ঠীর যৌথ উদ্যোগে এই কলেজটি প্রতিষ্ঠিত হয়। কলেজটি মৌলানা আবুল কালাম আজাদ প্রযুক্তি বিশ্ববিদ্যালয় কর্তৃক অনুমোদিত এবং কলেজের সকল কর্মসূচি অল ইন্ডিয়া কাউন্সিল ফর টেকনিক্যাল এডুকেশন কর্তৃক অনুমোদিত।

কলেজটির শিক্ষাপ্রাঙ্গন হুগলি জেলার মগরার নতুনগ্রামে অবস্থিত।

## আরও দেখুন
* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

## তথ্যসূত্র

## বহিঃসংযোগ
* 

বিষয়শ্রেণী:২০০৮-এ পশ্চিমবঙ্গে প্রতিষ্ঠিত
বিষয়শ্রেণী:মৌলানা আবুল কালাম আজাদ প্রযুক্তি বিশ্ববিদ্যালয় অনুমোদিত কলেজ
বিষয়শ্রেণী:হুগলি জেলার বিশ্ববিদ্যালয় ও কলেজ
বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান